
Bisiña y Paramediconan a scapa bida di Ramon (Patu) Garcia 


DESPUES cu bisiñanan tin 3 dia sin mira Ramon (Patu) 
Garcia, a dicidi yama Polis, pa determina si e homber ta 
morto of bibo den cas. Manera a ser bisa, Ramon tin 3 dia 
cu nan no ta mir’e y su auto ta para manera el a lagu’e. Po- 
lis cu a yega a haya e cas full sera, pa cual a pidi asistencia 
di Bomberonan pa bin kibra e porta pa drenta. Mientras cu 
ambulance tambe a yega n’e sitio esta na su cas na Simeon 
Antonio. Manera nos a ser informa Ramon Garcia tabata 
practicamente morto, pero paramediconan a bin ta traha 
cune, e cu nan a rebib’e. Unabes den ambulance, el a logra 
habri su wowonan y cu maximo urgencia el a ser hiba pa 
Hospital, unda el a keda interna. Manera a ser bisa n’e 
sitio, San Pedro a nengue entrada den shelo y ta danki na 
su bisiñanan y p’e bon trabao di e paramediconan, a scapa 
bida di Ramon (Patu) Garcia, personahe conoci banda di 
waf, unda e ta traha pa guia turistanan crucero. 

Pick up a perde control 
riba brug bieu di Balashi 

DIADOMINGO merdia den careda di 2’or pasa, Polis a bay riba e brug 
bieu di Balashi pa un auto cu a accidenta. 

Na yegada Polis a topa cu solamento 1 auto, cu ta trata di un pick up, 
carga cu sushi. 

Segun e chauffeur Theo Koolman, e tabata bahando brug direccion dump 
di Parkietenbos, ora el medio perde control y dal contra e acera parti pan- 
ort. Esaki a causa cu e auto a kita bay robes y termina contra e muraya di 
e brug. E chauffeur tabata sinti un poco dolor na brasa. 

Logistics & Suppty Chain Management 

Pinance & Accounting 
Project Managament 


Supporting oll 

Our goal is to understand and anticipate your business 
requirements.it means that everthing we do is 
geared towards equipping you with solutions Lhat 
wl.II help you succeed as markets evolve 

Dia 1 7 di september awo 

Triple ta presenta testigo pa demostra cu 
a sigui procedura ora a test security retira 


E caso di e sindicalista Diego de Cuba, kende a wordo 
kita “op staande voet” pa test positivo pa uzo di cocai- 
na, a sigui cu un otro caso den Corte. 

E señora aki trahando como security na aeropuerto 
desde 2002, a haya su retiro di inmediato dia 30 di au- 
gustus, 2018, ora cu un test haci di sorpresa door di 
Medwork a duna resultado positivo. 

E1 a keda desmenti y a bay haci un test na Imsan, e 
mesun dia, cu a sali negativo. E mesun anochi el a in- 
forma di e resultado via whattsapp y e siguiente dia 
el a entrega e resultado. Dia 3 di september, basa riba 
esaki, el a pidi pa hala e schorsing aden. 

Dianan 5, 6 y 7 di september, el a haci test na Medlab 
Laboratorio, Alpha InterLab Center NV y Fundacion 
Servicio Laboratorio Medico Aruba. Tur e testnan a 
Sali negativo pa uzo di cocaina. 

Dia 13 di september tabatin un combersacion entre e 
señora y director di aeropuerto kende a inform’e cu e 
resultado inicial a keda confirma pa un laboratorio di 
Hulanda. Tabata trata di un test di urina y e mesun 
dia a haya su retiro. Tambe e señora a laga haci un 
“haartest” na Psychemedics Inc., y tambe a duna resul- 
tado negativo pa uzo di cocaina. 

Den e caso aki e security a pidi Corte, mirando tur e 
testnan cu el a haci y e resultadonan, pa ordena aero- 
puerto pague su salarionan atrasa y sigui pague y pone 
bek na trabou. 

Abogado di e señora a bisa cu e test haci door di aero- 
puerto no tabata di e forma corecto y por tabata con- 
tamina. Tambe cu tabatin casonan similar, y no a duna 
e empleado en cuestion retiro di inmediato. Pues no ta- 
batin trato igual. 

Hasta si e resultado ta corecto, e motibonan duna pa e 
retiro ta en pugna cu CAO y EVRM. E ta bisa cu mes- 
ter haci un diferencia entre uzo di cocaina y pa ta bou 
influencia di cocaina. Y sigur e no tabata bou influencia 
di cocaina ora cu e test a wordo haci. Den e test tabatin 
solamente 16 microgram di cocaina haya den su urina, 
cual sigur lo no tin efecto riba su funcionamento. Pues 
e solo hecho cu si berdad el a test positivo, esey no ta 
hustifica su retiro inmediato. 


Den CAO ta papia di uzo di alcohol y droga durante ora 
di trabou y no pafo di orario di trabou. A menos cu e tin 
efecto riba bo funcionamento. Un maneho cu ta prohibi 
cualkier uzo di droga den tempo liber, ta un violacion di 
derecho di privacidad. 

Triple A ta bisa cu ora el a firma e CAO el a bay di acu- 
erdo cu e reglanan. Y den caso di droga, no ta haci dife- 
rencia entre e diferente tiponan di droga. Uzo di droga 
ta un motibo urgente pa retiro, segun ta para den e 
documento cu el a firma. Den caso di droga, contrario 
na alcohol, no ta haci diferencia entre e uzo di droga na 
trabou of pafo di trabou. 

Corte ta bisa cu aeropuerto mester garantisa siguridad 
di tur usuarionan y pasaheronan y su interes ta pisa 
mas cu esun di su empleado. 

Corte den su analisis ta bisa cu den e caso aki e pre- 
gunta primordial ta si tin motibo urgente pa dun’e su 
retiro. Den un situacion mester studia tur e circum- 
stancianan rond di loke cu a pasa - cuanto tempo e tin 
trahando, cuanto aña e tin, si e cos aki a yega di sosode 
caba. 

E security ta nenga y e no por saca ningun otro conclu- 
sion cu e test no ta di confia of e no a wordo realisa di e 
forma corecto. 

Pa cuminsa Corte ta bisa cu Triple A a actua cu dili- 
gencia. Despues di e prome resultado, nan a manda he 
urina Hulanda pa un otro test y esaki no a duna mas 
cu dos siman. 

Pa loke ta e cinco testnan cu a wordo haci despues, aero- 
puerto a bisa cu niun caminda por proba cu ta urina di 
e security mes a wordo uza, ademas cu e por a influen- 
cia esaki door di bebe hopi awa. 

Door cu e security a cuestiona hopi e procedura cu a 
wordo hiba, Triple A a ofrece pa demostra cu testigo cu 
e test di droga haci riba e casa di e sindicalista dia 30 di 
augustus, 2018, a bay segun e normanan y e procedura 
palabra, y haci di un forma cauteloso. 

Corte a bisa cu por scucha maximalmente tres testigo 
y esaki ta tuma luga dia 17 di september, 2019, pa 2’or 
di media. 






Integridad den gobernacion nifica 
respeta y acepta decision di Corte 

Pa: Victor (Toko) Winklaar 


GABINETE Wever Croes for di salida a promove un 
gobernacion di calidad, un gobernacion transparente, 
pero mas cu tur cos, un gobemacion integro y caminda 
integridad di tanto mandatarionan como tur envolvi den 
maneho di Gobierno, ta hendenan integro. 

E mesun Gobierno aki a dicidi di inicia e proceso pa bin 
cu un ‘integriteitskamer’ y na mes momento a declara cu 
Parlamento lo ricibi su balor mereci y lo wordo converti 
den un instituto cu ta controla Gobierno y no ta wordo 
manipula pa Gobierno. 

A institui varios ‘managementteam’ cu mester a bay 
supervisa maneho di companianan di Gobierno y den 
algun caso, hasta tuma maneho di e companianan aki 
over pa un periodo. Parlamento a ricibi dos funcionario 
di Ministerio di Asunto General cu mester a yuda den 
e proceso di independisacion di Parlamento, pero tur e 
cosnan aki, ta promesanan haci pa mandatarionan cu a 
priminti pueblo cosnan bon durante di campaña, pero a 
haci net lo contrario. 

Independizacion di Parlamento ta algo cu ta wordo 
cuestiona tur dia y a cu Gabinete Wever Croes na varios 
ocasion a demostra cu ta loke e Gobierno dicidi, ta tuma 
lugar pariba den sala di Parlamento. 

Por ehempel un di e pruebanan mas grandi t’e hecho cu 
na luna di november di 2018, Prome Minister y Minister 
di Finansa a firma un protocol cu Gobiemo Hulandes 
pa prolonga e trabou di supervision p’e comision 
financiero, cu ta CFT, prome cu Parlamento a trata e ley 
di LAFT algun luna atras. 

Durante tratamento di e ley aki, Parlamento a dicidi 
di introduci algun cambio pa medio di un amienda cu 
practicamente a kita tur control di e comision aki y a 
pone den man di Parlamento, manera en realidad mester 
t’e caso. 

Sinembargo dor cu e ley aproba aki no ta cuadra cu loke 
Prome Minister a firma den su protocol cu Hulanda, te 
dia di awe e ley aki no a wordo oficialisa y e ta den lachi 
of tas di e Premier di Amba, ya cu Hulanda ta exigi p’e 
ley aki wordo cambia prome cu e bira oficial. 

Esaki tampoco ta muestra di respet di un Gobierno pa cu 
su hefe cu mester ta Parlamento, pero tur esaki ta wordo 
tolera ya cu e interes politiconan di e tres partidonan cu 
ta forma Gobiemo, tin cu bin na prome lugar. 


Siman cu a pasa Corte di Husticia a tuma un decision den 
e caso cu Gobierno a entabla contra di Fundacion Lotto 
pa Deporte y un biaha mas Minister di Deporte, Dangui 
Oduber, ta wordo mustra cu e no por haci cambionan cu 
su persona kier mira den e fundacion aki y cu e no por 
manda directiva di e fundacion cas. 

E reaccion di Minister Oduber tabata fuerte contra di e 
decision di Corte aki y a mustra den forma cla cu Huez a 
bin sinta riba su stoel di Minister, tratando na scapa cara 
politicamente c’un caso cu for di inicio tabata dificil pa 
haya razon riba su puntonan. 

No ta prome bes ni ultimo bes cu un mandatario lo 
cuestiona decision di un Huez of di Corte, pero ora c’un 
Minister di un Gobiemo cu a pone integridad como 
guia pa un gobernacion di calidad cu a priminti pueblo, 
ta keda algo controversial pa mira su persona opone y 
cuestiona decision di un Huez den un caso asina serio. 

Fuea di a cuestiona e decision di Corte, Minister 
Dangui Oduber a bay ainda mas leu dor di declara cu 
su Gobierno lo bin c’un lotto nobo ya cu den e e lotto 
actual e no por ehecuta su vision politico y cual proceso 
ya a inicia caba.No ta prome caso tampoco cu Minister 
Dangui Oduber ta mustra cu e tin problema ora cu e 
perde un disputa den Corte ya cu den e caso di Director 
Jerry Staring di DVG tambe e ta cuestiona varios caso 
cu e Director aki a gana contra di su persona relaciona 
cu su funcionamento n’e departamento aki. 

Algun dia atras tambe Corte no a duna Minister Dangui 
Oduber razon y a dicidi cu Jerry Staring tin cu sigui 
como Director di e departamento, ya cu no tin base legal 
p’e wordo retira, pero e decision aki tampoco a cay na 
agrado di e mandatario, kende a declara publicamente 
cu lo bay busca un forma pa kita e Director for di su 
posicion of lo yega na dune su retiro loke ta nifica cu 
esaki lo tin consecuencia financiero pa pais Aruba. 

Aki ta bon pa menciona un detaye cu a sosode algun 
siman atras ora cu e caso penal constata di dos miembro 
di prensa a bin dilanti, un colega di Minister Dangui 
Oduber, a pone riba social media cu su persona si ta 
kere y confia den e sistema legal di nos pais, loke ta net 
lo contrario cu su colega awor ta haciendo. 

Lider di AVP, mr. Mike Emcin: 

Hopi sufrimento den pueblo ! 

"No haci cu otro locual bo no kier nan haci cu Bo" 


TIN un pobresa creciente den nos comunidad, hopi 
sufrimento serca famianan cu mi ta bishita, costo di 
bida ta birando impagabel pa miles di famia na Aruba. 
Esaki tabata e reaccion di Ex Promer Minister y Lider 
di AVP, mr Mike Eman despues di a bishita Sra. Sonia 
Westerburger na Tarabana Dakota y scucha su clamor. 

Sonia Westerburger (83) ta un señora grandi aprecia y 
respeta na Aruba. E ta un persona cu un fe grandi y ta 
lesa su bijbel tur dia pa fortifica su creencia y su mis- 
sion como un bon ser humano riba e mundo aki. Sonia 
a pasa momentonan hopi dificil cu fayecimento di su jiu 
stima, Karin Jie- Sam Foek, na un edad hoben na man 
di e teribel malesa di cancer. Pero cu su fe y stimacion 
pa su jiunan, famia y amistad e a sigui lucha pa duna 
bida un contenido digno. 

Den su cas humilde na Mamoticastraat por mira tur cos 
cu ta yena bida di Sonia: su rumannan, un di nan na 
bishita e momento ey Johannes Westerburger, 5 ainda 
ta na bida. Potretnan di su famia, mayornan, yiunan 
y amistad y e lecturanan di su religion cu ta fortifica 
su proposito den bida, apesar di tur contratiempo. Su 
preferencia politico, su speransa pa un miho mañan pa 
Aruba, tambe ta visibel na su cas cu potretnan y pub- 
licacion di Mike Eman y tambe di su antepasadonan. 
Sonia ta un di nos grandinan cu raiznan profundo den 
e comunidad Arubano cu awe ta sinti cu gobierno di su 
pais ta causando e y miles di otro hopi sufrimento. 

P’esey Sonia Westerburger a dirigi su mes na esun cu 
e ta confia y e kere aden den politica pa por proteha 
esnan cu mester proteccion, Ex Promer Minister Mike 
Eman. Sonia a comparti cun’e su dolor cu e costonan cu 
e ta worde confronta cun’e dor di tur e medidanan di 
gobierno. E ultimo sorpresa cu Sonia a haya, despues 
cu casi nada di dje ta resta na man di tur e medidanan, 
ta e aumento di 6% di BBO riba e seguro di su humilde 
cas cu e a traha henter su bida pa e por a bira doño di 
dje. Tur e aumentonan aki ta causando hopi sufrimen- 
to cerca Sonia y den Pueblo. 



“No haci cu otro locual bo no kier pa nan haci cu bo”, 
esaki ta e promer cos cu a bin na mi mente despues 
di a bishita Sonia Westerburger, ExPromer Minister y 
Lider di AVP, mr. Mike Eman a expresa. E medidanan 
di gobierno ta birando un peso insoportable pa miles 
den nos comunidad y no tin hustificacion pa nan cu e 
gastonan cu bo ta mira riba e presupuesto di gobierno. 
E siman aki a sali publicacion cu ta prueba cu Minis- 
ternan ta biahando pa miyones di florin sin un meta y 
resultado cu ta hustifica e gastonan astronomico aki. 
Pio e dolor den pueblo ta bira ora mira cuanto famia di 
e gobernantenan a wordo poni den gobierno, mr. Eman 
ta enfatisa. 

Awor nos ta mira tambe cu envez cu nos a haya 7 min- 
ister manera a priminti en realidad nos tin 14 
minister. No menos cu 6 ex Minister ta trahando cu 
e Gabinete Wever Croes: Nel Oduber, Hendrik Croes, 
Rudy Croes, Junior Croes, Edisson Briesen y Nilo 
Swaen. Con por hustifica e peso absurdo riba pueblo cu 
tanto previlegio pa un grupito ta locual henter Aruba 
ta puntra su mes awe. 

ExPromer Minister Mike ta termina bisando cu e ul- 
timo encuesta di Banco Central bao di consumidornan 
Arubano ta confirma e sentimientonan di dolor, mal- 
contento y pesimismo cu e maneho di Gabinete Wever 
Croes ta creando. P’esey e ta crucial pa nos uni forza pa 
trece un cambio mas rapido posibel cu lo trece alivio pa 
Pueblo y un perspectiva positivo pa Aruba atrobe. 

Serlimar la informa: 

Tur cobransa pa 
pueblo a sali 


SIMAN pasa e director di SERLIMAR a 
anuncia “nos ta contento pa anuncia c una 
e momentonan tur nos facturanan ta den 
reparticion. Servicio Postal ta partiendo 
esaki,” e director Henley Davelaar a anun- 
cia. 

E1 a splica cu pa basta tempo nan a bin ta 
trahando pa tin e cobranza aki cla y por 
bisa cu awo t’asina leu cu nan a Sali for di 
Serlimar caba. 

Na mesun momento e director a splica cu 
nan ta anuncia un incentivo pa nan fiel cli- 
entenan y esnan cu bay bira cliente di Ser- 
limar. E ta encera un super campaña pa 
tur esnan cu paga nan factura completo di 
2019 prome cu fin di augustus, 2017. Bou 
di e clientenan cu participa den e campaña 
pagando full 2019, ta rifa un estadia pa 4 
persona, pa un siman, na un hotel local. 

E promocion di e campaña aki ta cuminsa 
awe dialuna, cu reparticion di flyers. Un 
otro parti di e campaña ta cu si bo paga e 
factura completo prome cu fin di augustus, 
bo ta haya un luna gratis. Pues dos cam- 
paña ta core paralelo. 

E di tres campaña ta cu esnan cu paga nan 
factura tur luna, kwartaal of pa aña, por 
gana e suma di 250 florin tur siman di awo 
te cu fin di augustus. 

Tambe el a confirma e retiro di Manager di 
PR & Marketing. E1 a lamenta e toke polit- 
ico cu a wordo duna na e retiro tuma door 
di e señora. E persona aki a wordo nombra 
aña pasa, segun un proceso habri y su re- 
tiro awo no tin nada di haber cu politica. 
P’esey el a gradici Twyma pa su labor y a 
desea e persona aki exito den futuro. 



Fundacion Cas Pa Comunidad Arubano 


Stichting Fundacion Cas pa ComunidadArubano, is een stichting die ten doel heeft in 
het belang van de volkshuisvesting en wijkvoorzieningen werkzaam te zijn in Aruba. 
Hoofdactiviteiten zijn: Kredietverstrekking voor bouw en koop van eigen woning; 
Verhuur van sociale huurwoningen en overige panden; Projectontwikkeling, direc- 
tievoering en toezicht van woningbouwprojecten; Onderhoud en renovatie van 
woningen; Bewonersbegeleiding en wijkbeheer, Verzekeringsbemiddeling voor eigen 
klanten en Makelaardij. 

FCCA heeft momenteel een vacature voor: 

F inanciéle C ontrole & -R apportage M edewerker 
De Financiéle Controle & -Rapportage Medewerker zorgt voor het bijdragen aan de 
continue correctheid en volledigheid van de financiéle administratie als deel van de 
controle-team van de afdeling. De werkzaamheden vinden plaats onder leiding van de 
Manager Financiéle Controle & -Rapportage. 

J ouw werkzaamheden als F inanciéle C ontrole & -Rapportage M edewerker zij n: 

Verrichten van de volledigheids- en verbandcontroles op de financiéle administratie; 
Maken van periodieke aansluitingen en specificaties van alle balansposten en verlies- 
en winstposten van de grootboekadministratie; 

Analyseren en rapporteren van financiéle bevindingen en informatie geven ter 
verbetering van procedures; 

Uitvoeren van kascontrole; 

Tijdig en correct rapporteren van kwartaal-, halfjaar- en jaarverslagen; 

Van een FinanciéleControle& -RapportageMedewerker verwachten wij: 

Een afgeronde hbo-opleiding in de administratieve- of bedrijfseconomische richting; 
3-5 jaar relevante werkervaring; 

Kennis van de IFRS-regels is een pré; 

Analytisch inzicht en kennis op financieel gebied; 

Zelfstandig een jaarrekening kunnen opstellen; 

Zelfstandig-, nauwkeurig-, tijdig- en zorgvuldigheid; 

Beheersing van het MS Office pakket enin staat zijn om met financiéle software 
programma’s en spreadsheet en Crystal Reports te werken; 

Vaardigheid in schriftelijke rapportage, zowel in Nederlands en Engels. 

Je past goed in deze functie als je analytisch, verantwoordelijk, stressbestendig en 
samenwerkingsgericht bent. 

Wij bieden: 

Een uitdagende functie in een succesvolle bedrijfsomgeving. Daamaast een arbeids- 
contract met salariéring en arbeidsvoorwaarden conform de FCCA CAO. 

I nteresse in deze werkplek? 

Stuur je motivatiebrief en Curriculum Vitae uiterlijk 7 augustus 2019 naar 
mail@fcca.com t.a.v. VeronieVingal, Hoofd Human Resources. Voor meer informatie 
kun je contact opnemen met HR-afdeling Andreina van Romondtop telefoonnummer 
5223222 of 522284 

Cos ta broei pazuid di Aruba 


ESEY ta e sentimento cu tin aworaki. 
Venezuela mes ta bisa c unan ta sintai cu 
cualkier momento Merca lo invadi nan ter- 
ritorio. Recientemente, via canalnan secre- 
to, lo a ofrece presidente Maduro pa e bay 
cu su famia unda cu e kier, sin cu e ta wordo 
persigui. Pero ta parce cu e no a acepta e 
oferta aki. Mientrastanto, e pueblo ta sigui 
den un miseria. 

Segun e number dos den mando na Vene- 
zuela, cualkier momento Merca ta invadi e 
pais. Vice Presidente Cabello a bisa esey di- 
asabra anochi na un congreso internacional 
di socialistanan Latino Americano. E no a 
bisa nada mas di esey. Pero si el a expresa 
palabranan menasante direccion di Merca, 
y a yama e Mericanonan pa guerriya. 

“Nos ta un pais chikito, pues probablemente 
nan lo drenta. E problema pa nan ta pa sali 
bek for di Venezuela.” 

Siman pasa tabatin un enfrentamento hab- 
ri entre militarnan Venezolano y Mericano, 
ora cu un avion militar Mericano a wordo 
aserca pa un jet Venezolano den forma 
agresivo riba lama Caribense. Marina Mer- 
icano a mustra grabacionnan di esaki. 


FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 




Venezuela ta na rand di un abismo despues di añanan di mal 
maneho di Presidente Maduro, cu no ta wordo reconoci door di 
Mericanonan, y mayoria pais Europeo, como cabes di estado. Nan 
ta mira e lider opositor Guiado como e lider legal, y varios biaha 
caba el a pidi ayudo na e Mericanonan. 

Presidente Trump ta trata di saca Maduro cu sancionnan econom- 
ico, pero ainda e tin ehercito su tras. Trump a expresa caba cu 
intervencion militar ta keda un opcion. 

HIJASTRONAN 

Ta parce cu henter e cla ta den comete ilegalidad. E tres hijastro- 
nan di Nicolas Maduro a haya sancion di Merca pa fraude cometi 
cu paketenan di alimento subsidia. Sancion a wordo impone riba 
10 persona u diestres empresa cu ta envolvi den e fraude di miyo- 
nes di dollar. 

Ministerio di Finanza di Merca ta sospecha cu e comerciante Co- 
lombiano Alex Saab ta guia un red internacional di companianan 
BV bashi. E lo a cumpra e tres hijastronan di Maduro y asina na 
2016 a haya contractonan di miyones di dollar cu cual den nomber 
di Gobierno Venezolano, e por a importa alimento den cuadro di 
e programa di ayudo. E companianan tabata importa hopi menos 
alimento di loke ta para den e contractonan, y tabata resta placa. 
Cu esaki nan a haci miyones di dollar na ganashi, 

Diferente pais a acusa Maduro di ta entrega e paketenan di ali- 
mento na funcionarionan publico y no na e pueblo cu ta muriendo 
di hamber. Di e forma aki ta uza e paketenan di alimento pa rec- 
ompensa e simpatisantenan y castiga e rivalnan. 

Yoswal, Yosser y Walter Flores, yama tambe Los Chamos, ta yi- 
unan di e anterior matrimonio di su casa Cilia Flores. Nan ta so- 
spechoso tambe den otro investigacion Mericano riba fraude cu 
petroleo. 

JULY 1 TO AUGUST 31 


Win your share of $20,000 in points! 

20 WINNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Players' Club for full rvles. Polnts cart fce com-erfed to Free Slot Play. 







Mandatarionan a inicia campaña pa prepara pueblo 
pa otro serie di medida; Impacto lo bay ta impactante 


GOBIERNO Hulandes a pone un ultimatum pa 
Gabinete Wever Croes, caminda nan tin un luna pa 
tuma algun decision pa atende cu e situacion finan- 
ciero di Gobierno caminda a exigi pa varios medida 
wordo implementa. 

Un ultimatum caminda entre otro Prome Minis- 
ter y su Gobierno tin cu convence nan tres fraccion 
den Parlamento, pa cambia e ley aproba di LAFT y 
duna CFT su autoridad bek pa supervisa e maneho 
financiero di Gobierno. 

Riba e particularidad aki caba por señala cu tur cos 
a mustra cu Gobierno lo bay bek cerca e tres frac- 
cionnan cu ta sostene Gobierno, pa trece cambio 
den e ley aki, cu a wordo trata y aproba caba, pero 
cu ainda no a wordo oficialisa ya cu Prome Minister 
tin esaki wanta riba presion formal di Hulanda. 
Informacionnan di ultimo simannan ta mustra cu 
Gobierno tin te cu fin di reces pa atende cu e situ- 
acionnan cu a presenta caminda Gabinete Wever 
Croes tin cu ehecuta promesanan cu el a priminti 
di lo haci p’asina cumpli cu e normanan cu nan a 
acorda cu Hulanda 

Den ultimo dianan aki por a ripara riba diferente 
social media caminda e.o. mandatarionan mes a 
cuminsa un tipo di campaña pa prepara pueblo pa 
otro serie di medida cu lo wordo introduci, entre 
otro aumento di BBO y otro tipo di belastingnan 
manera aumento di accijns riba tur loke tin di haber 
cu sucu y otro decisionnan pa aumenta entrada di 
Gobierno. 


Na mes momento tin un punto cu si no a wordo 
menciona ainda den e campaña riba rednan social, 
esta caminda lo tin un acuerdo cu Hulanda cu den 
e proceso di reduci gasto di personal di Gobierno, lo 
bay manda minimo 300 trahador di Gobierno cas 
riba termina cortico. 

E punto aki t’e punto cu mas ta sinta robes pa Go- 
bierno ya cu ainda no sa con y kende lo tin cu bay 
cas pa cumpli cu e parti aki di e palabracionnan 
haci cu Hulanda. Aumento di accijns riba produc- 
tonan di sucu manera ya caba AWEMainta a yega 
di mustra den publicacionnan recien, lo por tin un 
consecuencia desastroso pa varios compania y ca- 
minda ta anticipa cu entre 300 pa 500 persona lo 
por wordo manda cas cu retiro mirando e impacto 
grandi cu e aumento di accijns aki lo bay nifica. 

E ta un medida cu mester a drenta na vigor caba 
algun luna atras, pero cu a wordo tranca y prolon- 
ga pa algun tempo, pero e momento ta yegando ca- 
minda meter bay over na introduccion di e medida 
aki y cual lo por tin cu consecuencianan politico p’e 
actual Gobierno. 

E incertidumbre aki a bin ta reinando pa algun 
luna caba y e tension den tanto trahadornan di Go- 
bierno y den otro empresanan priva, ta sigui au- 
menta mirando cu e momento lo yega caminda e 
medidanan aki lo percura pa un impacto financiero 
pa hopi hende y cu lo sigui empeora e situacion so- 
cial delicado cu ya caba tin n’e momentonan aki. 

Despues di un aña financiero dificil na 2018, APFA 


Despues di un aña financiero dificil na 2018 pa motibo di e desaroyonan negativo riba e mercadonan financiero internacional, fondo di pensioen APFA a logra 
recupera substancialmente den e prome lunanan di 2019. APFA a alcansa pa prome biaha un grado di cobertura netto di 100% den 2019. 


Rendimento di inversion abou 

Desaroyo grado di cobertura netto compara cu prognostico 
plan di recuperacion den % 


Rendimento 

total 


2,4% 


Rendimento Rendimento 

inversion local inversion internacional 


5,9% 




201B 2017 


2010 2017 


2010 2017 


"Ta un logro hopi importante pa nos pa a alcansa un grado di cobertura netto di 100%" directorgener- 
al Sheila van Veen a informa. Pero e ta añadi cu e participantenan mesterta cauteloso cu demasiado 
optimismo. "Den transcurso di aña nos a mira cu e mercadonan financiero por ta hopi volatil. E 
desaroyonan politico, demografico y economico por afecta nos posicion financiero substancialmente. 
Sinembargo e recuperacion den e prome mitar di 2019, banda di e desaroyonan positivo di e merca- 
donan financiero internacional, ta den gran parti tambe danki na e maneho solido cu nos ta hiba. Nos 
lo sigui hiba un maneho prudente pa resto di aña y e añanan cu ta bin." 

Relato financiero 2018 ta riba nos website 

Fondo di Pensioen APFA a publica e relato financiero di 2018 riba su website www.apfaruba.org. E 
comunicado aki ta relata e puntonan principal di e relato financiero di 2018 y e desaroyonan mas 
importante den e prome mitar di 2019. 


Den 2018 e rendimento riba e inversion total tabata 2,4% mientras cu den 2017 esaki ainda tabata 
7,4%. Riba e portafolio di inversion local a logra un rendimento positivo di 5,9%. Na otro banda e 
inversion den exterior tabata tin un rendimento negativo di -3,1%. E ultimo aki a wordo ocasiona 
principalmente door di e accionnan internacional cu rond mundo a conoce un resultado negativo di 
mas cu 5% den henter 2018 y den e di cuater kwartaal hasta mas halto cu 10% negativo. 

Capital y obligacion a aumenta levemente 

E capital total di APFA a subi levemente di Afl. 2.795 miyon den 2017 te Afl. 2.810 miyon den 2018. E 
obligacion di pensioen tambe a aumenta levemente: di Afl. 2.581 miyon den 2017 te Afl. 2.618 miyon 
den 2018. 

Grado di cobertura a baha den 2018 

E indicador mas importante di e posicion financiero di un fondo di pensioen ta e grado di cobertura. E 
grado di cobertura bruto ta e relacion entre e bienes (e inversionnan) y e obligacionnan (e pensioen- 
nan cu mester paga) di un fondo di pensioen. Cu 100% tin net suficiente capital pa paga e pensioen- 
nan. Durante 2018 e grado di cobertura bruto a baha di 108,3 % pa 106,7%. Esaki tabata principal- 
mente e consecuencia di e rendimentonan mas abou riba e portafolio di inversion. E rendimento netto 
riba e capital di pensioen di 2,4% tabata pues mas abou cu e rendimento promedio rekeri di 4,2% cu 
APFA mester a añadi na e provision di e obligacionnan di pensioen. 

E grado di cobertura netto ta tene cuenta cu e reserva rekeri door di Banco Central di Aruba (BCA) pa 
cubri resultado financiero negativo. E grado di cobertura netto ta e relacion entre e bienes kitando e 
reserva aki (capital di reserva) di un banda y e obligacionnan di e fondo na e otro banda. E grado di 
cobertura netto a baha den 2018 di 99,1% pa 97,2%. 



Cifra NPR 2014 

30 di juni2018 

30 di dec 2018 

31 di dec. 2017 

Capital di pensioen 

Afl. 2.918 miyon 

Afl. 2.810 miyon 

Afl. 2.795 miyon 

Obligacion di pensioen 

Afl. 2.639 miyon 

Afl. 2.618 miyon 

Afl. 2.581 miyon 

Grado di cobertura bruto 

110,6% 

106,7% 

108,3% 

Grado di cobertura netto 

100,9% 

97,2% 

99,1% 

Prima di pensioen 

16,4% 

16,6% 

16,8% 

Rendimento di inversion 

5,5% 

2,4% 

7,4% 

Cantidad participante activo 

7.100 

7.045 

6.827 

Cantidad ex-participante 

961 

928 

823 

Cantidad pensionado 

4.096 

4.100 

4.052 


E tensionnan internacional ta influencia resultado den 2018 

E cifranan den e relato financiero 2018 di APFA ta indica claramente cu e tabata un aña dificil financie- 
ramente pa e fondo di pensioen. Mescos cu tur e otro fondonan den e region APFA a sufri bou di e 
negativismo riba e mercadonan financiero internacional. Esaki tabata consecuencia di e tensionnan 
internacional cu ta inclui e guera di comercio entre Merca y China y Brexit a hunga un papel impor- 
tante. 


No tin indexion entrante 1 di januari 2019 

E provision cu entrante 1 di januari 2019 APFA lo por a duna e participantenan lo tabata asina poco 
door di e grado di cobertura abou, cu a dicidi di no duna e indexacion entrante e fecha menciona. 
Directiva ta premira cu den e añanan cu ta bin e indexacion di e pensioennan lo ta limita. 

Gasto mas abou ta yuda e recuperacion 


Afl. 12,5 miljoen 

Afl. 11,9miljoen \ 


Gasto di administracion Gasto di administracion 

2018 2017 

E atencion pa aña largo riba maneho di gasto a percura cu e provision di gasto den e prima di pen- 
sioen ta keda stabil. E gastonan total di ehecucion tabata den 2018 un tiki mas abou cu den 2017. 
Tambe e gastonan di e maneho di capital a baha un poco. E bahamento di gasto ta yuda fortalece e 
posicion financiero cual ta haci cu posiblemente den futuro lo tin espacio pa indexa. 

ta recupera den prome mitar di 2019 

• 

• • 
• 

Seroe Bla 

• apia 

nco 4, Oranjestad, Aruba (297) 525 2732 www.apfaruba.org 



Grado di cobertura netto riba 100% den prome mitar di 2019 


Desaroyo grado di cobertura bruto y netto den % 


115 



Grado di cobertura Grado di cobertura ^_Grado di cobertura 

bruto netto minimo rekeri 



(di robes pa drechi: Sherwin Vingai, Director di Finanza y Pensioen, Sheila van Veen, Director General, Erik Goris, 
Director di Inversion) 


Den e prome lunanan di 2019 e inversionnan a recupera substancialmente. Door di esaki na fin di april 
2019 pa prome biaha e grado di cobertura netto a subi riba e 100% rekeri. Despues di esaki e grado di 
cobertura netto a keda subi y baha rond di 100%. Na fin di juni e grado di cobertura netto a yega 
100,9%. 


APFA tin un adelanto amplio riba e plan di recuperacion 


Desaroyo grado di cobertura netto den relacion cu 
prognostico di plan di recuperacion den % 


102 

101 

100 

55 
9S 
91 

56 
55 
54 
53 
52 
51 



2017 2013 2019 2020 2021 2022 2023 2024 2025 


^^"Prognostico plan di recuperacion ^^■Grado di cobertura netto APFA 

Grado di cobertura netto minimo rekeri 


Cu e posicion na fin di juni 2019 di e grado di cobertura netto APFA ta ampliamente riba e nivel di e 
plan di recuperacion cu e fondo a entrega na BCA. Segun e prognosticonan den e plan ey APFA lo 
alcansa e nivel di 100% te na 2025. Mirando e volatilidad riba e mercadonan financiero directiva ta 
premira cu e grado di cobertura netto lo keda subi y baha rond di 100% den e periodo binidero. Si 
APFA logra mantene un grado di cobertura netto di mas cu 100% durante dos kwartaal, e posicion 
financiero di e fondo lo a recupera oficialmente. 


Mas flexibilidad den e areglo di pensioen 

Crecimento di e cantidad di participante ta un prioridad pa APFA. E contenido di e areglo di pensioen 
ta hunga un papel importante den esaki. Den 2018 APFA a cuminsa prepara pa trece e flexibilisacion 
den e areglo di pensioen segun e deseo di e dunadornan di trabou afilia y e participantenan. E idea ta 
cu den 2019 lo pone un variante di e areglo NPR 2014 disponibel cu ta brinda mas posibilidad pa 
adapta e areglo na e deseo y necesidad di e dunadornan di trabou afilia y nan empleadonan. 


Reunion General di Participante cuminsamento di oktober 



Riba 2 di oktober 2019 APFA lo tene su Reunion General di Participante anual. Durante e reunion aki 
directiva lo presenta e relato financiero di 2018 na e participantenan y pensionadonan. Tambe lo 
duna informacion tocante e desaroyo financiero den 2019. 


Mas oportunidad di inversion 

Den 2018 APFA a tuma paso importante pa sigui dilanti riba hopi tereno. A adapta e maneho di 
inversion den cual APFA a crea oportunidad nobo riba e mercado local, entre otro pa establece un 
fondo local pa desaroyo di propiedad. 

Director di Inversion nobo pa APFA 

Mientras tanto e fondo tin un director di inversion nobo. Erik Goris a keda nombra entrante 24 di juni 
2019. Erik tin mas cu binti aña activo den e sector di servicio financiero. E tin experiencia cu fusion y 
adkisicion di empresa, private equity, inmobilario y infrastructura y tabata consehero pa inversionista 
institucional riba tereno di inversion directo y maneho di capital en general. Prome cu su nombra- 
mento na APFA e tabata director di Asset Liability Management en Beleidsadvies na e organisacion di 
ehecuccion di pensioen PGGM na Hulanda y e tabata presidente di e fondo general di pensioen di e 
organisacion aki. Hunto cu su famia e ta tuma awor un rumbo nobo door di muda pa Aruba y forma 
parti di e directiva di APFA. Sheila van Veen ta contento cu su yegada. "Cu su experiencia amplio den 
e mundo financiero y como director di un fondo di pensioen e conoce tur dos banda di nos tereno 
bon" el a bisa. "Nos ta hopi contento cu su yegada y ta anticipa un cooperacion fructifero." 


Pa mas informacion y pa e relato financiero 2018: bishita nos website www.apfaruba.org 

Dama bou 
influencia a 
cay cu su auto 
den greppel 





ARUBA 

( 3 R&un% 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


DIASABRA madruga den careda di 2’or, Polis a bay Pos Abou, 
pa un auto mas cu ta cay den greppel. Ta constantemente au- 
tonan sa cay den greppel eybanda. 

Na yegada di Polis, nan ta mira un auto color blanco cu lo a 
baha caminda y bay caba den e greppel. 

Na stuur di e vehiculo tabata un dama. E dama lo a drenta un 
caya cu na final tin e greppel y dor cu e tabata bou influencia 
no a ripara esaki y a baha den e dje. 

Polis mesora a constata cu e dama chauffeur ta bebi. Den prome 
instante tabata mustra cu nan lo no detene, pero na final a di- 
cidi pa detene y transporte pa Warda di Polis na Shaba. 

E motibo tabata cu el a cuminsa actua raro y pa su mesun se- 
guridad y di otro, a detene. 

Su pareha un cabayero a presenta n’e sitio, y lo a bisa cu lo 
percura pa saca e auto for di greppel. 

Diasabra atardi esnan pasando unda e incidente a tuma lugar 
madruga ainda por a mira e auto benta mesun un lugar. 

Frontera entre ABC y Venezuela no por keda sera 

Extra oficialmente Minister di Energia y 
MinaSj Manuel Quevedo a anuncia siman 
pasa cu pronto lo habri frontera atrobe 



TABATA algun dia pasa, Minister di Energia y Minas, Manuel 
Quevedo, kende alabes ta Presidente di PDVSA, a haci bishita 
di algun ora na Corsou pa e.o. mustra cu PDVSA kier mantene e 
refineria Isla den operacion. 

E noticia aki, a ser acepta cu beneplacito p’e trahadornan, y sigur 
e sindicatonan cu ta representa e trahadornan di e refineria. 


Venezuela anteriormente a anuncia di lo 
habri frontera pa Aruba solamente y cor- 
ectamente Hulanda a instrui Prome Min- 
ister di Aruba, Evelyn Wever pa ordena 
di sera e frontera, pasobra Aruba so no ta 
Gobierno di Reino. Y esey a tuma lugar 
tambe. 

Awor mes, Gobierno di Aruba, sosteni pa 
demas Gobiernonan di St. Maarten y Cor- 
sou kier introduce e sistema di ESTA pa 
Venezolanonan, pero e no ta cla ainda. 
Aruba tin un temor cu si bay na habri fron- 
tera sin mas, ta masha Venezolano lo in- 
tenta di drenta e islanan aki y esey Aruba 
y Corsou no por soporta awor. 

P.e. na Ecuador nan a caba di introduci 
visa pa tur Venezolano y Aruba kier bin cu 
un ESTA, cu lo percura pa un mihor con- 
trol di esnan cu kier drenta. 


DOW 

DeMinister van RuimtelijkeOntwikkeling, Infrastructuur en Milieu is 
voornemens een openbare verkoop te houden op 2 augustus 2019. 


Pa fin di aña, di acuerdo cu e contrato cu tin firma entre PDVSA 
y Gobierno di Corsou lo expira,cu tabata motibo cu Gobierno y 
Refineria di Korsou a cuminsa busca un operador nobo y a resulta 
cu tin masha interes. Unabes cu PDVSA a haya sa esaki, nan no 
kier perde e refineria aki. Pesey e Minister a probecha di haci 
un biaha pa Corsou, cu maske nan tin problema, Venezuela kier 
keda cu e refineria. 

Como muestra di aprecio, Minister Manuel Quevedo lo a pasa 
algun funcionario di Gobierno di Corsou pa demostra cu nan tin 
un aprecio y stimacion pa Corsou y demas islanan Hulandes, na 
luna di augustus awor Venezuela lo habri frontera atrobe, tanto 
aereo como maritimo. Di e forma aki Gobierno Venezolano kier 
demostra su Buena fe. Pero despues di esaki, no a tende nada 
oficial mas. 


TABENDE: 

• Na DOW RWZI Zeewijk:Bulldozer (Cat D-6), skidsteerloader (John Deere), 
truck (Chevrolet, Volvo, Elgin y International),Straatveger (Ravo), 
Handwalls, Lowboy,Kleine sedan (Getz) y jeep; 

• Na DOW Z.B. Tarabana: “Straat lantaarn”, “beschadigd verkeersborden”, 
oude kerstversiering”, “Lichtmast” en “vetafscheider”. 

• Na DOW Sabana Blanco: “Straat lantaarn”, sedan (Kia). 

• Na KPA Balashi: KPA Balashi: SUV (Santa Fe), Trucks (Chevrolet, Ford) 
Pick/up motorfiets (Harley Davidson). 

• Douane Barcadera: “Mobile cargo Scanner” (Truck Mercedes Benz y unit 
Heinmann HCV). 


CONDICION: 

• Benta manera nan ta “As is where is”. 

DIADI OBSERVACION: 

• Diamars 30 juli 2019 di 8’or di mainta pa 3’or di atardi 

• Diarazon 31 juli 2019 di 8’or di mainta pa 3’or di atardi. 

• Diahuebs 1 augustus 2019 di 8’or di mainta pa 3’or di atardi 

• Diabierna 2 augustus di 8’or te cu 10’or di mainta. 


OFERTA: 

• Riba formulario cu ta obtenibel na DOW Sabana Blanco 68, DOW RWZI 
Zeewijk, DOW ZB Tarabana y KPA Balashi. Riba e formulario pa haci 

oferta tin econdicionan di benta menciona. 

• Mester deposita e formulario no mas tarda cu 2 augustus 2019 pa ll’or di 
mainta na DOW (Infra gebouw) Sabana Blanco 68 den e buson cu ta destina 

pa esaki. 

PARTICULARIDAD: 

• E formulario mester wordo jena cu informacion corecto 

65 boluntario a participa na kiwanis dub of 
aruba hands-on day # na anglo kleuterschool 



DURANTE e temporada di vacacion escolar, Kiwanis 
Club of Aruba a planea pa haci su di dos “Hands-On 
Project” pa e aña Kiwanistico 2018 - 2019. E biaha aki a 
toca turno pa duna un facelift na Anglo Kleuterschool. 
E presidente di Kiwanis Club of Aruba, Edalitza Weller 
y e miembronan di e “Hands-On Committee” a reuni 
cu e cabesante di Anglo kleuterschool, Juffrouw Mar- 
ieta Croes-Geerman, pa haci un inspeccion na e scol. 
Prome cu a cuminsa cu e verfmento di e entrada di e 
scol, “gymzaal”, “zandbak” y “play ground”, mester a 
laga drecha tur e scheurnan riba e murayanan y e ma- 
terialnan di e “playground”. 

Despues cu esaki a keda cla a continua cu e verfmento, 
cu a tuma lugar diasabra 27 di juli cuminsando for di 
6’or di mainta. 

Un total di 65 boluntario cu ta pertenece na entre otro: 
Kiwanis Club of Aruba, SLP Clubs como tambe famia 
di e miembronan y e maestronan di Anglo Kleuter- 
school, a duna un man pa asina logra realisa ademas 


di e verfmento, drecha tambe algun otro area di e scol. 
Cual ta un total di 465 ora di servicio comunitario cu a 
wordo dedica na e proyecto aki. 

Kiwanis Club of Aruba ta gradici e cooperacion ricibi 
di WEMA cu ademas di a haci donacion di e verf, nan 
a asisti tambe cu un team di 7 persona pa yuda. Flo- 
ra Market cu a haci donacion di mata y tera pa algun 
“bloembak”. 

E colaboracion ribici di AIS cu a yuda cu un “scissor 
lift” y na Nagico pa haci e transportacion. Na e artista 
di airbrush, Shatty, cu a keda encarga pa haci e arte 
na muraya di e nomber y logo di Anglo Kleuterschool. 

Cu e realisacion di e proyecto aki di Kiwanis Club of 
Aruba na Anglo Kleuterschool na Madiki, un total di 
168 mucha lo ta contento cu un scol bunita geverf pa e 
aña escolar nobo. 

Hubentud a briya durante 'Good4theNeighborhood- Building Entrepreneurs 2019' 



Good4theNeigborhood 2019 di Aruba Bank a yega su final y e participantenan a 
presenta nan proyecto na Plaza Daniel Leo dilanti un publico grandi. E 8 gruponan 
tabata Glowing Skin Scrubs, Safe, 297 Skin Care, Arubela, Sweet Colors, Bio Bag, 
Good Luck Wood Company y The Smoothie Shack. 



Durante 3 siman e hobennan a ricibi tur e lesnan cu nan tawatin mester pa haci 
nan presentacion final durante e Final Event di ‘Good4theNeighborhood- Building 
Entrepreneurs 2019’ uno hopi exitoso. E huradonan tabatin e tarea dificil pa saca e 
ganadonan, despues di a mira cada presentacion. 

E gmponan a haci nan maximo esfuerso pa por a traha riba nan proyecto. E gmponan 
a bin cu diferente idea di cual nan ta: 

• Safe: sakito reuzabel cu studiante por pone su pan aden na ora di lunch 

• Arubela: belanan di diferente figura, holor y color traha door di teeners 

• Glowing Skin Scmbs: scmbs pa curpa, man y pia 

• Sweet Colors: cosnan dushi den coloman atractivo 

• Good Luck Wood Company: decoracion di palo 

• Bio Bag: un ‘grocery bag’ cu seccion, manera ‘con bag’, 

‘fmit bag’ y e por wordo laba 

• The Smoothie Shack: batido di fmta fresco 

• 297 Skin Care: Habon, ‘bath salt’ y lip balm. 

E ganado na prome luga ta e gmpo ‘Safe’ cu ta consisti di: Xynia Ras, Roderick 
Atmowirono y Cayley Figaroa cu nan proyecto di sakito reuzabel pa lunch y e di 
dos luga tabata e gmpo di ‘Sweet Colors’ cu nan proyecto di cosnan dushi y colorido 
traha door di Carol Onate, Pamela Cange, Lobi Volcy y Veronique Santanilla, e 
gmpo aki tambe a gana e premio di Social Media. 

Amba Bank ta gradici tur e participantenan y nan team pa nan empeño. Tambe 
nos ta gradici e miembronan di hurado Randolph Croes, Jorge Zarraga, Naline 
Heilbron, Lorena Alvarez y Iluniza Croes, kendenan a haci un tremendo trabou. 
Danki na tur e colaboradoman, Exotic Events Rental, Bushi Beard, EE Venture, 
Parke Arikok, Carlos Roos, Kendrick Frans, Garage Centraal, Arc Digital, Kamer 
van Koophandel y na tur otro boluntario cu a haci e projecto posibel. Pabien na tur 
ganado y participantenan cu a haci G4N - Building Entrepreneurs 2019 uno exitoso. 



KfinmiersJ __' 

Minister Ruiz-Maduro a ricibi bishita di hobennan 
cu ta participa na 'Good4TheNeighBorHood 




DIAHUEBS mainta Minister Ruiz-Maduro a ricibi 
un grupo di hoben cu ta participa na e proyecto ‘Good 
for the neighborhood’ di Aruba Bank, kendenan a bin 
trece un invitacion pa e mandatario pasa bishita nan 
Pop up shop Sweet Colors diasabra awor riba Plaza 
Daniel Leo di 10 am pa 2 pm. 

Durante e proyecto 8 grupo di hoben di diferente scol 
a haya oportunidad di desaroya nan talento y creativi- 
dad empresarial. Diasabra awor nan lo expone e resul- 
tado di nan esfuerso mutuo na e publico pa wak cual 
grupo lo hiba e premio maximo. 

Minister Ruiz-Maduro ta gradici Aruba Bank pa e 
bunita proyecto aki cu ta yuda forma nos hobennan pa 
nan por bira empresario exitoso mayan. E mandatario 
ta desea Carol, Lobi, Pamela, Veronique y tur e otro 
hobennan cu ta participa na ‘Good 4 the Neighborhood’ 
hopi exito y ta spera cu den un futuro no mucho lew 
por mira e hobennan aki como empresario exitoso den 
nos comunidad. 




Good4TheNeighBorHood 

Accidente entre Lancer y March 
na Ponton diabierna anochi 



DIABIERNA anochi algo pasa di 7’or, un 
accidente cu basta daño material a sosode 
n’e cruzada di Ponton Service Station. Polis 
di trafico y tambe Forensys a yega Ponton. 
N’e sitio por a mira un Nissan March y un 
Mitsubishi Lancer, n’e sitio e chauffeur di e 
Lancer a bisa cu el a subi caminda y lamen- 
tablemente no a mira e March. 

Ambulance a tambe a presenta pa atende 
cu un persona cu no tabata sinti bon. Takel- 
wagen mester a presenta pa move e vehicu- 
lonan. 

DIABIERNA anochi den 
careda di ll’or, Polis a bay cu 
urgencia panort di Ting Wei Su- 
permarket na Rooi Santo, unda 
un auto lo a ranca un pal’i luz. 
Na yegada di Polis, nan a consta- 
ta cu debi na accidente un gran 
parti di Rooi Santo y Esmeralda 
bay nort a keda sin coriente. 

Mirando cu tabata trata di un 
pal’i luz grandi mesora a avisa 
Elmar, debi cu esaki a kibra un 
manera y ta causa peliger. N’e 
sitio nos a compronde cu e vehi- 
culo cu a causa e daño a bandona 
e sitio. 

Lo tabata trata di un Nissan 
Fuga y segun informacion e auto 
no a haya mucho daño tampoco y 
dor di esaki e lo por a move lihe 
bay. 

Un team grandi di Elmar mester 
a presenta n’e sitio p’asina traha 
pa re-establece coriente den e 
bario. Caminda mester a wordo 
cera pa por a haci e trabou. 

Stichting Aruba Islamic Foundation no a ricibi boet, 

Pasobra NO a kita Pal'i Sia Cora 
riba tereno na Sabana Basora 


DURANTE e ultimo siman por a lesa den diferente 
medio di comunicacion y rednan social cu un di e ul- 
timo 2 Pal’i Sia Cora cu tin na Aruba cu ta proteha pa 
ley, lo a keda kita di tereno destina pa traha un cas di 
oracion (moskee) na Sabana Basora. 

Tambe a keda indica cu esaki a keda haci sin “Aanleg 
Vergunning” y p’e motibo aki Stichting Aruba Islamic 
Foundation lo mester ricibi un multa. 

Esaki ta keda un noticia lamentabel, ya cu e mata aki 
ta proteha y segun e noticia, ta solamente 2 so tin na 
Aruba. 

Pa Stichting Aruba Islamic Foundation ta necesario 
pa trece claridad tocante e susedido ya cu e informa- 
cion aki ta uno incorecto. Tin 2 punto importante cu 
mester wordo aclara: 

1. E fundacion a ricibi oficialmente e tereno dia 14 di 
mei di 2019 y a traha di serca cu diferente departa- 
mento gubernamental pa sigui tur e pasonan stipula y 
di e manera aki, por a haya tur e permisonan necesa- 
rio pa cuminsa e construccion. 

Na ningun momento e departamento encarga a in- 
forma e fundacion cu lo mester a busca un permiso 
p’asina haci e tereno limpi y ta ora cu e noticia aki a 
keda publica, e fundacion a haña sa di esaki. 

2. E fundacion a ricibi e tereno na Sabana Basora par- 
cialmente limpi (rosa), unda cu por a wak diferente 
tipo di sushi bieu riba e lugar specifico unda e noticia 
a bisa cu e Pal’i Sia Cora lo tabata ubica. 

Despues cu e fundacion a haya sa tanto di e “Aanleg 
Vergunning” y di e Pal’i Sia Cora cu a ser rosa, e fun- 
dacion a acudi (boluntariamente) na tur e departa- 
mentonan gubernamental un biaha mas y a haya sa 
cu berdad e departamento concerni mes lo a aplica p’e 
permiso p’e fundacion, pero pa algun motibo of otro, 



nan no a menciona nada di esaki n’e fundacion y p’e 
motibo aki ningun persona no tabata sa di e permiso. 

Cu e declaracion aki, miembronan di e fundacion a 
presenta na OM cu diferente prueba (video & potret 
saca cu drone n’e momento di a ricibi e tereno) y de- 
mostra nan inocencia pa cu e acto aki. Cu e evidencia 
nan por a demostra cu e Pal’i Sia Cora menciona no 
tabata riba e tereno ora cu e fundacion a ricibi esaki y 
pa e motibo aki e fundacion no a ricibi ningun multa. 

Stichting Aruba Islamic Foundation ta un fundacion 
cu a ser lanta na aña 2012 cu e intencion di facilita un 
cas di oracion (of Moskee ) pa tur e Muslim na Aruba, 
tanto p’e yiunan di tera y tur esnan cu ta biba na nos 
dushi Isla pa mas di 40 aña. 

Un peticion oficial pa un pida tereno a ser haci na Go- 
bierno dor di Centro Islamico Aruba for di aña 1998 y 
aunke el a wordo aproba, ta te na mei di 2019 esaki a 
bira un realidad. 

Cu e mensahe aki e fundacion ta desea di por a aclara 
e susedido y di biaha kier garantiza cu lo tuma parti 
den e proceso di proteccion y cuido di flora y fauna cu 
tin, tanto riba e tereno, como e area rond di dje. 

Surina 
Chuckaree 
ta bay 
teniniscamp 
na Tampa 


E siguiente 10 dianan e tenista Surina 
Chuckaree (16) lo ta bishitando Gild- 
emeister Tennisacademy na Tampa, 
Florida. 

Surina a bay over pa VWO 5 y ta 
alumno di DTS tennisschool di Dhany 
Tromp. Awo e tin 3 aña tumando les. 
Su coach Dhany, ta opina cu e ta un 
alumno masha ehemplar cu disiplina, 
sentido grandi di responsabilidad y 
talento combina cu pasion pa e de- 
porte aki. 

E gran ehempel pa Surina ta e teni- 
stanan mundial Serena Williams y 
Roger Federer. 

Durante e 10 dianan na Tampa, Su- 
rina lo participa na diferente training, 
entre otro pa condition y lo e ta par- 
ticipando na 2 torneo. 

Tur compañe, su famia y tambe coach 
Dhany ta desea Surina tur clase di 
exito y cu e disfruta di e tenniscamp 
aki hopi. 




SINTONISA tur merdia, 
RADIO GALACTICA 99.9 
I PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Maneho nobo di gobierno: 

Importa specialistanan medico pa 
controla gastonan di SVB 


WILLEMSTAD. Sector medico na Corsou tanto 
privá como gubernamenal por spera un periodo tur- 
bulento como resultado dje maneho nobo cu gobierno 
ta bay hiba usando e instrumento mas importante cu 
gobierno tin pa implementá e maneho nobo aki, 

E maneho ta manifestá su mes riba diferente tereno, 
tanto tereno di remedi como di hospitalisacion y mas 
drástico ainda, kier pone un plafónt ne edad cu spe- 
cialistanan por traha den hospital. 

Basicamente gobierno kier baha e gastonan pa manda 
pashént pa exterior for di 36 pa 16 mion florin cu ta 
practicamente comparabel pa hinca un elefante den 
un Fiat 500. 

Pero papel tin pasenshi y tur cos ta anota pa e maneho 
nobo drenta na vigor despues cu nan a haya Buena 
Pro di Raad van Advies y gobernador a firma e mane- 
ho aki. 

Gobernador a firma na nómber di Rey Willem Alexan- 
der cu ta deseabel pa yega na financiamento eficiente 
di cuido medico. 

Pa logra esaki mester registrá y distribui remedi mas 
eficiente y transparente pa baha gasto. 

Pa logra esaki mester cambia e ley cu ta regla pago dje 
remedinan cu SVB ta paga den cahero di 

Seguro Medico General 

No solamente esey sino e kestion di manda pashént 
exterior tambe tin cu cambia. 

Meta dje maneho ta pa manda menos pashént posi- 
bel pa tratamento den exterior y na lugá di ‘uitzend- 
ing’ cuminsa practica ‘inzending’ di specialista for di 
exterior. Esey ta rekeri cu gobierno ta atmiti special- 
istanan temporalmente pa haci operacionnan masha 
spesifico den Curacao Medical Center den coperacion 
(???) cu specialistanan local. 

Gobierno kier introduci e sistema aki mas pronto po- 
sibel y kier crea un comicion di planificacion sentral 
den Curacao Medical Center cu poder legal cu ta re- 



sponsabel pa constantemente sóru cu tin capasidad y 
variedad specialisá na Corsou den hospital. 

Gobierno kier logra esaki mediante coperacion cu hos- 
pitalnan renombrá den nos region cu cual por planiá 
ki ora por haci sierto operacionnan y pa den fase final 
importá e specialistanan cu avion (sic!!). 

Gobierno tin sigur cu dje manera aki por baha e gas- 
tonan di manda pashént otro pais lo baha drastica- 
mente. 

ENTRANTE ORTRO AÑA 

Gobierno tin intencion pa laga e sistema aki drenta na 
vigor 1 Januari 2020 pa Un detaye ta cu manera esaki 
sosode e ley cu ta regla funcion di SVB ta caduca y e 
ley nobo via Landsbesluit ta drenta na vigor. 

E sistema ta drenta na vigor via decreto pasobra asina 
tin e flexibilidad nesesario pa na momento cu tin mes- 
ter por importá e specialistanan di acuerdo cu circun- 
stancia y nesesidad. 

E ta crea e espacio nesesario pa firma e contractnan 
cu e specialistanan strañero. 

Gobierno kier pa e cambio aki drenta na vigor mas 
rápido posibel. 

Reportadamente e sistema aki a sosode riba recomen- 
dacion di un comicion di tres persona cu minister di 
Salubridad a nombra pa traha e plan. 

(Nota di redaccion: e ley nobo no ta papia nada di e 
cuido medico secundario cu nan ta yama nazorg y si 
mester importá personal enfermero tambe pa esaki). 





20 


Corsou 


AWEMainta 


Dialuna, 29 juli 2019 


Asina nan por cobra Pensioen di Behes cu 65 aña 

Speciali slanan no por traha mas pa Hospital ni SVB 


WILLEMSTAD. Un detaye cu facilmente un ciu- 
dadano por faya di lesa of tuma nota ta e cu den e ley 
nobo di cuido medico, specialistanan cu alcansá edad 
di cobra Pensioen di Behes, no por traha mas pa Hos- 
pital of SVB. 

Banda di esaki gobierno ta bay introdusi un limite ne 
cantidad di pashént cu specialistanan por mira diari- 
amente. 

E specialistanan por sigui traha wél despues di alian- 
sa edad di Pensioen di Behes pero pa nan mes cuenta 
pasobra e ley ta bisa cu e regla aki ta conta solamente 
pa e relacion entre un specialista y Sentro Medico Cor- 
sou y SVB pero no a stipulá cu nan no por traha pa por 
ehempel hospital Advent. 

Spesificamente e ley nobo ta bisa cu un e prohibicion 
pa un specialista sigui traha ora e alcansá 65 aña no 


ta conta pa e specialista cu ta traha pa su mes loke ta 
enserá cu e no tin relacion mas cu SVB. 

Gobierno a introduci e sistema aki pasobra e ta na fa- 
bor di planifica pa duna cuido medico via Uitvoerings 
Organisatie y asina garantisá cu tin sufisiente spe- 
cialista den futuro. 

Teniendo cuenta cu recomendacion di Raad van ad- 
vies, a crea espacio den e ley pa specialistanan p bin 
remplasá specialistanan local durante ousencia y 
manda busca specialista strañero ora ta nesesario. 
Gobierno ta mira contractacion temporal di special- 
istanan strañero como un dje puntonan di lansa pa 
redusi gasto medico. 

Si flexibilisá entrada di specialista strañero riba un 
base temporal por logra e reduccion di gasto of maske 
ta parti di esaki. 


E gobierno aki a pérdé control 

Comicion y érganonan di Reyno ta goberná Corsou 


WILLEMSTAD. Ilustrando e audiencia cu a acudi n’e ya- 
mada di union sindical diabierna nochi na sede di PWFC, 
dr. Emsley Tromp a splica nan cu manera e ta mira e asun- 
to, Corsou a keda goberná dor di CFT, Conseho di Minister 
di Reyno y BZK y cu e grupo di Hulandesnan Europeo cu 
ta ocupá puestonan clave den nos comunidad. 

Como tal nos situacion social, sin e Contról parlamentario 
nesesario, respectivamente nos democracia a keda entregá 
dor di gobierno na otronan. 

Den caso di e situacion problemático di nos refineria, esaki 
nan a entregá den man di un comicion. Tempo cu Shell a 
bay tabatin un comicion tambe, pero esey tabata den man 
di gobierno. 

Un sector asina importante pa nos sobrebibencia económi- 
co a cay den man di un comicion. A saca un tema asina 
importante for di den man di gobierno hink’é den man di 
un comicion cu ta reportá na RdK. 

Ta nifica cu gobierno a pérdé e Contról total riba su des- 
tino económico. 

A crea un clase di gobernante cu no kier of no por goberná. 
Tin trahadónan cu no kier traha of no por traha pasobra 
no tin trabou of no kier traha. 


Sindicatonan cu ta politisá, invercionistanan cu falta di 
un vicion nacional, den un clima di invercion turbulento, 
cu no ta invertl. Pa loke ta trata e refineria, apesar di tur 
advertencia cu contract di e refineria lo vense, gobierno a 
hinca su responsabilidad den man di un comicion. 

No tabatin atencion real pa desaroyo económico, ni tampo- 
co pa e circunstancia social di Corsou. A faya di tuma me- 
dida y na sierto momento ta solamente riba presupuesto a 
pone atencion. 

Cu e medidanan proponé awor atraves di Conseho di Min- 
ister di Hulanda, Corsou lo bay cay den problemanan in- 
mensamente grandi, pasobra ta mas negoshi lo cera y e 
sector di turismo simplemente lo no por floresé cu prijsnan 
asina halto causá pa subida di axeins riba bebida y sigaria. 
Djis pa ilustrá dr. Tromp a bisa cu lo no por verwacht 
turista bini aki si na Corsou 100 florin lo costa un bóter 
di bebida. Mas despues dr Tromp a haci e comparacion 
cu Aruba caminda ta enfoca riba cresemento económico 
y caminda debidamente cosnan ta cana mucho mas mihó 
compará cu Corsou. 

Loke mester tuma lugá ta un maneho integral, esta cu bi- 
sta riba tur área di importancia den e comunidad. E “Gro- 
eystrategie” no ta enserá ningun strategia di cresemento. 

Sentencia ta dia 1 6 di augustus 

Hues a cera casonan di George Jamaloodin di nbierna 


WILLEMSTAD. Den e caso di ex minister di finan- 
sa George Jamaloodin di 51 aña di edad, kende Min- 
isterio Publico ta acusá pa vários delito cu ela cometé, 
hues mr. van Lieshout diabierna a cera tratamento di 
e caso y cu dia 16 di augustus binidero lo e dicta sen- 
tencia. 

Ta trata aki di acusacion di malversacion di placa, 
esta e suma di 450.000 florin cu tabata destiná como 
supsidio pa sentro Divi Divi den Steenrijk, hunto cu 
falsificacion di documentonan corespondiente den e 
caso cu Husticia a yama Germanium. 

E siguiente caso yama Passaat y tambe tin di haber cu 
falsificacion di documentonan den e periodo 1 di aprel 
pa 12 di aprel 2011, e ta relacioná cu e asina yamá 
Inkeerregeling 

cu transferencia di placanan cu tabata registrá den 
exterior pa Corsou 



pa beneficiá su ruman Robbie dos Santos. 

Anto finalmente e caso Maximus cu ta relacioná cu 
asesinato di parlamentario Helmin Wiels dia 5 di mei 
2013 na pier di Mari Pampun. Hues a keda cu 16 di 
augustus lo dicta sentencia. 


Pareha cu a horta cuminda a haya 

castigo di trabou fórsá 


WILLEMSTAD .Diabierna e acusadonan Kenepa y 
Winklaar tabata den sala di corte pa responsabilisá pa 
actonan castigabel cu nan a cometé. Tabata dianan 21 
y 31 di augustus 2018 cu nan a drenta Alves Super- 
market pa hórta ham y pida keshi. 

A gara e pareha aki, kendenan a confesá cu no sola- 
mente 31 di augustus ultimo, sino tambe dia 21 di e 
mesun luna nan a hórta den e supermercado aki. E 
hómber Winklaar ya tin un pasado cu husticia, e taba- 
tin un castigo ta cologá riba su cabes pa fechorianan 
cometé den pasado. 

Hues mr. S.M van Lieshout a elaborá ampliamente 
cu e duo riba nan conducta. E señora di fam Kenepa 
tin apénas 23 aña di edad, ta mama di un yu di 7 aña, 
como tal ta remarcabel cu ya na edad bastante abou el 
a sali na estado di su promé yiu. 

Na momento cu a gara nan ta hórta Kenepa tabata na 
estado atrobe. Nan a bisa hues stret cu nan a hórta 


puramente pa nesesidad, es desir pa nan por tin di 
come den cas. 

E denuncia cu gerencia di Alves Supermarket a haci 
contra di e duo ta di ladronicia di ham y keshi, pero no 
ta exclul cu nan a hórta mas cu esey. Hues diabierna 
a bay di acuerdo pa prolongá Winklaar su periodo di 
prueba cu 2 aña, pero e castigo a keda limitá na 120 ora 
di trabou sino 60 dia den prizon y cu e mester someté 
su mes na guia di Reclassering. Ademas Winklaar ta 
obligá pa sigui e training cu yama ‘equip’. 

Hues cu énfasis a trece padilanti cu Winklaar clara- 
mente ta un residivista, pero ta spera cu el a haya su 
lés porfin cu mester laga propiedad di hende para. E 
acusado Kenepa su castigo ta ménos, esta 60 ora di 

trabou, sino 30 dia cerá den prizon. 

/ 

Ambos acusado na final a pidi despensa pa loke nan a 
haci y a primintl cu e tipo di comportacion aki defini- 
tivamente ta pasado. 

15 aña pa cada morto 

Fiscal a pidi 30 aña di castigo pa Andrew 
Oseana "Boyo" relacioná cu dobel asesinato 


WILLEMSTAD. Tratamento di e caso di asesinato dje 
duo Roger Molina y Jason Pedro a tuma lugá diabierna 
porfin, despues di hopi investigacion di parti di Ministerio 
Publico. 

E caso aki anteriormente tabata den man di fiscal mr. S.A 
van de Vliet “Bas”, kende entre tanto a regresá Hulanda. 
Manera ta conosi fiscal mr. van Vliet no tabatin mucho 
éxito cu su trabounan como fiscal na Corsou. 

Fiscal mr. C. Janssen a tuma tratamento di e caso aki over 
di manera cu diabierna por a caba di atend’é den sala di 
corte. Falta solamente pa hues dicta sentencia djabiérné 
dia 16 di augustus binidero. 

E cuidadano Andrew Oseana “Boyo” ta acusá di a asesiná 
Ruger Molina y Jason Pedro, dia 23 di mey 2018 cu arma 
di candela, kendenan tabatin e nómbernan di cariño ‘Gito’ 
y ‘Kimbo’. 

Ademas el a tira tambe riba Shurrensley Tielman, kende 
a scapa na wowo di angua. 

“Boyo” a haci uzo di shotgun, cu den un di e casonan a 
faya, sinembargo e tiradó a recargá esaki di nobo pa caba 
e trabou. 

Promé ela tira Pedro mata, anto simplemente cana salta 
cadaver di esaki bay pa Molina. Shotgun, en prinsipio ta 
un di e armanan di candela mas destruktivo, sigur si ta na 
distancia Corticu, segun un di e instruktornan cu a keda 
consultá. 

Den sala di corte diabierna e acusado Andrew Oseana, 
alias “Boyo” di 39 aña di edad a presentá cu su abogado 
mr. R.J.M Lodewijx. 

Loke a resaltá inmensamente durante tratamento di e 
caso di diabierna ta cu hues mr. S.M. van Lieshout tabata 
conosé e fail casi completu for di su cabes di manera cu e 
acusado a cay den masha pértá mes. 

Contestanan cu Andrew Oseana tabata duna riba pregun- 
tanan cu hues mr. van Lieshout a hacié mas bien tabata 
hink’é mas den e huki sin salida, pone cu difisilmente e por 
sigui pretendé di ta inosente y no ta esun cu a tira mata. 
Pa cuminsá Andrew Oseana pará dilanti di hues a haci 
como si fuera e ta dominá Hulandes debidamente como tal 
a scohe pa contestá den un idioma cu sigur e no ta dominá. 
Papia Hulandes fórsá den corte den mayoria caso ta un 
desbentaha grandi pa casi tur acusado di abla papiamento. 
Contrali na pasado caminda Andrew Oseana “Boyo” sem- 
per tabata scars na palabra, diabierna el a reconosé cu e ta 
un tiradó experto y cu e por héndel prákticamente tur sor- 



to di arma di candela y cu e ta bon di train den tiramento. 
Den su trabou como guardian y proteccion den transporte 
di placa serca compania Panamericana, Andrew Oseana 
“Boyo” sa haya tur espacio pa train y crese den tiramento 
cu armanan di candela. 

Un punto di desbentaha sinembargo ta Andrew Oseana 
“Boyo” su caracter. E ta conosi como un hende explosivo, 
sumamente drástico y sigur cu un mecha masha Corticu 
mes, como tal cla pa explotá, esey segun rapórt di un pro- 
fecional cu a atendé cuné. 

Hues a confrontá Andrew Oseana “Boyo” cu e detaye aki y 
e no a rechasá. 

Preguntanan caminda claramente e acusado Andrew Os- 
eana a pega mahos ta declaracionnan cu el a haci den sala 
di corte diabierna y cu hues a compará cu loke el a bisa su 
frey anteriormente. 

Aki di un manera of otro a zona como si fuera e tabata na 
e sitio caminda e asesinato a tuma lugá y el a mencioná cu 
el a mira e auto blancu en cuestion cu ta considerá como e 
vehlculo cu a keda utilisá den e krlmen teribel aki, siendo 
despues e kier a laga parse cu ta un dia promé cu el a mira 
e auto aki na e mesun sitio. 

Den combersacion cu e frey ta como si fuera e tabata na e 
sitio dia di e suseso. 

Tambe hues a sita parti di Combersacionnan telefónico cu 
Andrew Oseana a sostené cu otronan, kende a bis’é cu su 
nómber ta mencioná como esun cu a tira y a asesiná. 

Den bista di hues e acusado Andrew Oseana a tuma e 
acusacion incriminatorio aki demaciado trankil. Tambe 
un di esnan cu Andrew Oseana a tira riba dje e mesun dia, 
pero cu a scapa, a haci declaracion na autoridadnan cu ta 
debidamente Andrew Oseana “Boyo” ta esun cu a tira riba 
dje, pasobra el a mira esaki sosodé. 






Dialuna, 29 juli 2019 


AWEMainta 


Corsou 


23 


Pa debe di 700 florin Andrew # Boyo # 
Oseana a asesiná dos persona 


WILLEMSTAD. E motibo pakico ‘Boyo’ Oseana a 
mata dos hende den pasado ta pa un debe di 700 florin 
cu un di e victimanan tabatin serca Andrew Oseana 
cu e persona en cuestion no kier a paga bék pa caba 
den bista di Andrew Oseana y pa tal motibu a disidi di 
héndel e cu likidacion. 

Mas aleu ta asina cu e likidacionnan den e barberia lo 
tin di haber cu ladronicia di bóternan di Remy Martin 
(cognac) cu lo a tuma lugá na e empresa Leañez, pero 
cu Andrew Oseana no a haya e parti cu lo ta tok’é. 
Tambe riba asunto di cambiamento di paña sea ta 
camisa of ta T-shirt ros pa bérdé e declaracionnan di 
Andrew Oseana no tabata mucho convinsente. 
Abogado encargá cu e defensa mr R.J. M. Lodewijx 
notablemente disgustá a reaccioná riba e hecho cu su 
cliente cada biaha tabata fórsa papia Hulandes, hin- 
cando su mes cada biaha den mas problema. 
Preguntanan tocante pañanan cu Andrew Oseana ta- 
batin bisti e dia ey ta relacioná cu restunan di pólbu 
cu a constatá den e pañanan. 


Un otro punto hopi férfelu ta sintá den e hecho cu pa 
su trabou Andrew Oseana tur ora bay mester ta al- 
cansabel telefónicamente, pero riba e dia en cuestion 
di 8’or di anochi pa 12’or e tabatin su telefón pagá. 

E1 a bisa cu ta pa recargá, pero e argumento ey tam- 
poco no a zona sufisiente convinsente. 

Fiscal mr. C Janssen tabata masha amplio mes cu tur 
sorto di detaye incriminatorio den e caso di Andrew 
Oseana, kende cueste loke cueste a sigui ninga cu ta 
el a asesiná. Un cantidad di prosésverbal e fiscal a sita 
cu luho y detaye riba e sospechonan contra di Andrew 
Oseana, declaracionnan haci den su contra etcetera. 
Abogado Lodewijx kende tabata encargá cu e defensa 
di Andrew Oseana, mirando con su cliente a pega den 
sala di corte diabierna, ya no tabata den un situacion 
asina confortabel. 

Sumanan di daño y perwicio cu a bini padilanti ta 
82.126 florin mas 26.451 pa famianan di e victima. 
Fiscal a demanda un castigo di prizon di 30 aña pa 
Andrew Oseana, alias Boyo. Hues mr. van Lieshout ta 
dicta sentencia dia 16 di augustus binidero. 


Debi ita ausencia di 
abogado tratamento di 
caso no a continuá 

WILLEMSTAD - R. Zimmerman di 29 aña di edad 
a presentá den sala di corte diabierna, acusá di la- 
dronicia di 2 televicion, 2 tas cu artlculonan di spórt, 
1 dvdplayer y 1 transformator. Tur esakinan lo mes- 
ter a keda hórtá for di un suidadano di fam Servani, 
dia 11 di desémber 2018. E acusado Zimmerman a in- 
sistl cu e ta inosente, no ta bérdad cu el a hórta. Un 
punto hopi importante sinembargo ta e hecho cu Zim- 
merman a presentá den sala di corte sin un abogado. 
Mr. Anthony Eustatius ta figurá como su abogado, 
pero e no tabata presente diabierna. Aparentemente 
e palabracionnan no ta debidamente hasi y asina ey 



a sosodé cu e abogado actualmente ta cu facansi. Fis- 
cal mr. C.Janssen na nómber di Ministerio Publico a 
opservá cu e acusado tabatin tur tempo di mundu pa 
consultá cu un abogado y presentá debidamente den 
sala di corte, pero esey no a sosodé lamentablemente. 
Fiscal mr. C. Janssen mas aleu a splica di lo no oponé 
contra di un eventual posponemento di tratamento di 
e caso pa un otro fecha. Hues mr. van Lieshout a bay 
di acuerdo pa posponé tratamento di e caso te dia 6 di 
desémber di e aña aki pa mitar di 9. 

Testafero di Maduro: 

Alex Saab a horta 117.9 miyon doler 
di gobierno Venezolano e aña aki 




CARACAS. E diputado den Asamblea Nacional 
Venezolano, Carlos Paparoni, a declará diabierna den 
parlamento cu e empresario cu gobierno Mericano a 
pone riba Blacklist, Alex Saab, a hórta 117.900.000 
doler e aña’ki so sin conta otro añanan via empresan- 
an cu ta importá e cahanan di alimento cu nan ta 
yama CLAP. 

E diputado a splica via Twitter cu Alex Saab te homber 
cu ta manehá e placa di corupcion di Nicolás Maduro y 
ta un dje personahenan cu más miyon a acumulá riba 
custla dje hamber di Venezolanonan. 

Merca ta acusá Saab di ta ‘front man’ di presidente 
Maduro pa manehá su asuntonan finansiero y ela haci 
un fortuna cu e corupcion cu tin cu pakinan di alimen- 
to pero tambe ela partisipá den exportacion ilegal di 
oro Venezolano. 

Pero fiesta a caba pasobra tur placa cu e tin acumulá 
no bal nada na Merca ni Europa pasobra e ta riba e 
Blacklist dies persona y 13 compania cu ta relaciona 
cu dictadura di Maduro. 

Otronan cu ta riba lista di Saab ta figura Walter Jacob 


Gavidia, Yosser Faniel Gavidia Flores y Yoswal Alex- 
ander Gavidia Flores, yiunan dje miembro di Asam- 
blea Constituyente Socialista, Cilia Flores, kende ta 
casá cu Nicolas Maduro. 

E parlamentario di oposicion a garantisá cu husticia 
internacional ta lo unico cu Nicolas Maduro por ga- 
rantisá su compinchinan pe manera cu ela favorecé 
miembronan di su banda di dictadura y haciendo 
mofa dje hamber di Venezolanonan. 


Un pais sin ley 

Presonan tin mas control den prizon 

cu dictadura di Maduro 


CARACAS. Diabierna e director di Opservatorio 
Venezolano di Sistema Carselario, Humberto Prado, a 
denuncia cu 57% dje sistema carselario ta ser controlá 
pa presonan pasobra e empleadonan di gobierno no tin 
control den prizon. 

Cada seis luna e Observatorio ta traha un balans dje 
casonan di morto herido den prizónnan dje pais y Pra- 
do a indicá cu nan a conta 59 caso di asesinato como 
resultado di pelea entre presonan y bandanan crimi- 


nal contra autoridad pero tambe pa motibo di malesa. 
Director dje Opservatorio, Iris Varela, ta gaña ora e 
bisa cu tur cos ta trankil den prizónnan Venezolano 
pasobra mayoria dje victimanan cu muri como resul- 
tado di arma di candela ta armanan di produccion in- 
dustrial y no arma cu presonan a traha. 

Den 20 aña nan a mata mas cu 7200 preso den prizón- 
nan dje pais y cu nan ta gaña pueblo ora nan bisa cu 
nan lo uza e presonan pa combati sóldánan Mericano 
dia nan invadi Venezuela. 

^ 

“ Çu*uyial 

“Senor lo caba cu morto a semper, l’E lo seca lagrima 
for di wowo di tur hende” Isaias 25:8 
Cu inmenso dolor na nos curason, pero agradecido pa 
tur locual ela niflca pa nos, nos ta anuncia fayecimento 
di nos casa, tata, welo, bisawelo, omo: 

ILIBERTO 
MADURO 

Mihor conoci como “Beto” 

* 03 januari 1930 - f26 juli 2019 

Esposa: 

Regina Maduro - Damian 
Yiunan: 

Robert F. & Mayra Maduro - Orman 
Mirna & Armando Koolman - Maduro 
Reinaldo & Marieta Maduro - Geerman 
Maria Magdalena Maduro 

NIETO(A)NAN: 

Miranda Julisa Koolman & Angelo Boekhoudt 
Ruthdlene Flemming & Sherwin Sanchez 
Amarilles & Yesid Calle Garcia - Maduro 
Gilbert Flemming & Adelaida Simon 
Roxanne Maduro & Patrick Dwarkasing 
Melissa & Francis Quandt - Koolman 
Robert David Maduro & Raisa Feliciana 

BISNIETO(A)NAN: 

Amir, Mirzah, Zahir, Joshua, Easton, Elena, Yemuel, 
Kaylie, Xianthy, Xennon, Yerik, Yephraim, Jamil, 
Jemelaine, Nelisha, Xiq-xion, Xavion, Mathew, 

Jonathan, Julayda, Nathaniel. 

SOBRINO Y SOBRINANAN, PRIMO Y PRIMANAN, 
COMER Y COMPERNAN 

Demas Famianan: Maduro, Damian, Orman, Koolman, 
Flemming, Flanegin Geerman, Boekhoudt, Steffes, 
Sanchez, Calle-Garcia, Simon, Dwarkasing, Quandt, 
Gomez, Dorothal, Lo ATjang, Morillo, Curiel, Wester, 
Rasmijn, Croes, Varis, Thiel, Ridderstap, Van Cleef, 
Peña, Rossel, Giel, Vrolijk, Angelay 

Famianan na Venezuela: Irausquin, Castro, Diaz, Reyes 

Un danki special: Grupo di oracion: Fe, Speransay 
Amor, Na tur esnan cu a cuide te na ultimo: Mirto 
Croes, Maria, Vicky y Olga. Tambe un danki na Dr. 
Anthony y dr, M, Ho Kan You, Fysiotherapeut Rudi Carti, 

Na Cuerpo di Bombero, Lite Life, Bibi Arends, 

Bisiñanan: Trina Heyer y famia, 

Nos kiera invita tur famia, amigo, conocirnan, ex 
empleadonan di ELMAR, ex integrantenan di Beto y su 
Combo; pa acto di entiero cual lo tuma lugar diamars 
30 di juli 2019 pa 12 or pa 1.30 na cas Macuarima 40 
y di 2or pa 4or na misa Immaculada Concepcion na 
Santa Cruz y despues pa Santana Catholico Santa 
Cruz. 

Dialuna 29 di juli 2019, na Royal Funeral, di: 7:00 pm - 
9:00 pm 

Despues di entiero nos no ta ricibi bishita di condolen- 
cia na cas, 

Nos disculpa si den nos tristesa nos por a lubida di 
menciona algun familiar. 



Detencion 
en coneccion 
cu mennsn 
relacional 



“Çu*uyial ^ (fyieiHát&uf 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”, 

Salmo: 23 

Cu hopi tristesa pero conforme cu boluntad di Dios nos 
ta anuncia cu a bay laga nos den brasa di Señor: 



Dina Delfin-Paingason 

*02-12-1986 -122-07-2019 


Na nomber di su: 

Casa: Alvin Rustia Delfin 

Mama: Nora Paingason 

Tata: Nelson Paingason 

Ruman: Noel A. Paingason 

Sobrina: Bella Sophia D. Paingason 

Amiga(o)nan: Aldrin, Christopher, Jeff S., Jeff D., Bryan, 
Phoebus, Mark, Erwin, Rodel, Gareld G,, Romeo K., 
Paul, Alberto, Orlando, Joontje, Roshelle, Sandra, 

Matet, Christina (Tin Tin), Maricar, Shiella, Colleen, 
Donna, Kayeann, Apple Kaye, Mel B., Nathalie, Suliette, 
Consuelo, Lhen V,, Appel T., Maricel R, Jacky D., 
Jeniffer D. 

Demasfamia: Arinzana, Eden, Avecilla, Rustia, 
Manrique, De Garcia, Delfin, Orara, Lee Hong, Palencia, 
Amatsarip, Fabrid, Jesus is Lord, Perez 

Ta invita pa acto di entiero cual lo tuma lugar na Aurora 
Funeral Home diabierna 2 di augustus 2019 di 8’or pa 
11 ’or di mainta, 

Despues lo sali pa Santana Centraal Sabana Basora. 

Oportunidad pa condoleer lo ta na Aurora Funeral 
Home dialuna 29 di juli 2019 di 6’or pa 9’or di anochi y 
diaranson 31 di juli di 6’or pa 9’or di anochi. 

Disculpa nos si den nos tristesa nos por a lubida algun 
famia of conocir, 


WILLEMSTAD - Diasabra 27 di 
jiili 2019, alrededor di Ol.Olor, di 
madrugá, Central di Polis a dirigl 
un unidad policial na un truck di 
pan riba Winston Churchilweg, pa 
un caso di menasa. 

Na yegada di e unidad, e dama 
victima a declará na Polis cu su 
partner mester a yega n’e sitio y a 
menas’é cu un cuchu. 

Mesora e unidad a detené e sos- 
pechoso cu tabata n’e sitio, e hóm- 
ber O.S.D., nacé na Córsou di 57 
aña di edad, p’e caso ariba men- 
cioná. 

A presentá e sospechoso dilanti di 
un Fiscal auxiliar cu a ordená su 
encarcelamento pendiente di mas 
investigacion. 



'jlcMe'uxt & 0te*Ha£onq, 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 

Cu dolor na nos curason 
pero conforme cu bolunfad di Dios, 
nos kier anuncia fayecimento di nos difunto stima: 



Maria Juliana 
Justina-Biezen 

Mihor conoci como “Chia” 

*31-01-1926-125-07-2019 

Acto di entiero lo wordo anuncia despues 



t cor^Ji'Coko 


Tet 913-1400 Fat 513-1444 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 


Keda “up to date” ij liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 





















